กิจกรรมประชาสัมพันธ์ตราสัญลักษณ์ Thailand Trust Mark (T Mark) “เชิญชวนช้อปสินค้าไทยคุณภาพสากลตรา T Mark กับบิ๊กซี” มีรายละเอียดอย่างไร
กระทรวงพาณิชย์ จับมือบิ๊กซี ซูเปอร์เซ็นเตอร์ จัดกิจกรรมประชาสัมพันธ์ตราสัญลักษณ์ Thailand Trust Mark         (T Mark) “เชิญชวนช้อปสินค้าไทยคุณภาพสากลตรา T Mark กับบิ๊กซี” เพื่อเชิญชวนลูกค้าเลือกซื้อสินค้า      แบรนด์ไทยคุณภาพสากล มากกว่า 2,500 รายการ ณ จุดขายของบิ๊กซีกว่า 600 สาขาทั่วประเทศ ระหว่างวันที่ 20 สิงหาคม - 20 กันยายน 2560

สมเด็จ สุสมบูรณ์ รองอธิบดีกรมส่งเสริมการค้าระหว่างประเทศ กล่าวว่า โครงการ “เชิญชวนช้อปสินค้าไทยคุณภาพสากลตรา T Mark กับบิ๊กซี” มีวัตถุประสงค์เพื่อสร้างการรับรู้ตราสัญลักษณ์ T Mark ในกลุ่มผู้บริโภคชาวไทยและชาวต่างประเทศและกระตุ้นให้เลือกหาสินค้าคุณภาพดีมาใช้ ซึ่งสินค้า T Mark นอกจากจะมี

คุณภาพดีระดับส่งออกแล้ว ยังมีความโดดเด่นด้านมาตรฐานอื่นอีก ได้แก่ กระบวนการผลิตที่ได้มาตรฐานสากล ใช้แรงงานอย่างเป็นธรรม (Fair Labour) การผลิตที่คำนึงถึงสิ่งแวดล้อม (Environmental Concern) มีความรับผิดชอบต่อสังคม (Social Responsibility) ซึ่งเป็นประเด็นที่ผู้บริโภคยุคใหม่ทั่วโลกรวมถึงคนไทยให้ความสนใจอย่างมากและที่สำคัญคือคุณภาพของสินค้าเหล่านี้ที่เกิดจากความมุ่งมั่นตั้งใจลงมือ “ทำด้วยใจ” ของผู้ประกอบการ (Heartmade Quality) จึงถือเป็นความน่าภาคภูมิใจในสินค้าไทยดังกล่าว

“สินค้า T Mark ส่วนใหญ่เป็นสิ่งที่คนไทยสามารถพบเจอในชีวิตประจำวันอยู่แล้ว กิจกรรมนี้ต้องการกระตุ้นให้ผู้บริโภครับทราบถึงตรา T Mark ใส่ใจในรายละเอียดเกี่ยวกับขั้นตอนการผลิตสินค้ามากขึ้น ก่อนตัดสินใจเลือกซื้อสินค้า ทำให้ผู้บริโภครับรู้ว่านอกจากจะได้ซื้อสินค้าดีๆ ไปใช้แล้ว ยังรู้สึกภาคภูมิใจที่มีส่วนช่วยเหลือสังคมทางอ้อมอีกด้วย เพราะตราสัญลักษณ์ T Mark เป็นเครื่องการันตีว่าสินค้าดังกล่าวมีคุณภาพระดับสากลและผู้ผลิตมีความรับผิดชอบต่อสังคมและสิ่งแวดล้อมด้วย”


อัศวิน เตชะเจริญวิกุล ประธานเจ้าหน้าที่บริหารและกรรมการผู้จัดการใหญ่ บริษัท บิ๊กซี ซูเปอร์เซ็นเตอร์ จำกัด (มหาชน) ในกลุ่มบริษัทบีเจซี กล่าวว่า  บิ๊กซีเดินหน้าตามนโยบาย ”ห้างคนไทย หัวใจคือลูกค้า”  ในการดำเนินโครงการนี้ บิ๊กซีฯ ร่วมสนับสนุนพื้นที่ติดตั้งสื่อประชาสัมพันธ์ภายในบิ๊กซี ซูเปอร์เซ็นเตอร์ และมินิบิ๊กซีทุกสาขาทั่วประเทศ เพื่อประชาสัมพันธ์ให้ลูกค้ารู้จักตราสัญลักษณ์ T Mark มองหาและเลือกซื้อสินค้าที่ได้รับตรา T Mark ได้สะดวกมากยิ่งขึ้น

“การร่วมโครงการนี้สอดคล้องกับหลักการดำเนินธุรกิจของบริษัทฯ ที่มุ่งมั่นให้บริการลูกค้าด้วยสินค้าคุณภาพที่ได้คัดสรรมาเป็นอย่างดี เป็นที่นิยมและมีให้เลือกหลากหลายในราคาที่คุ้มค่าเพื่อตอบสนองทุกความต้องการของลูกค้า ซึ่งบิ๊กซี ให้ความสำคัญกับสินค้าไทยที่ได้รับตราสัญลักษณ์ T Mark ซึ่งเป็นเครื่องหมายที่รับรองถึงคุณภาพมาตรฐานส่งออกและเป็นที่ยอมรับในสากลได้อย่างดีเยี่ยมซึ่งเป็นการสร้างความมั่นใจให้ลูกค้าของบิ๊กซีได้รับความสบายใจในการซื้อสินค้าทุกชิ้นที่บิ๊กซีนำมาจำหน่าย เราจึงพร้อมสนับสนุนและส่งเสริมให้สินค้าไทยที่ดีมีคุณภาพได้เป็นที่รู้จักในกลุ่มผู้บริโภคทั้งชาวไทยและต่างประเทศ”

ทั้งนี้ โครงการ “เชิญชวนช้อปสินค้าไทยคุณภาพสากลตรา T Mark กับบิ๊กซี”  ซึ่งจัดขึ้นระหว่างวันที่ 20 สิงหาคม - 20 กันยายน 2560 เปิดโอกาสให้ลูกค้าบิ๊กซีฯ เลือกซื้อสินค้า T Mark ได้อย่างจุใจมากถึง 2,500  รายการ     ณ จุดขาย ในบิ๊กซี ซูเปอร์เซ็นเตอร์ และมินิบิ๊กซี ทุกสาขาทั่วประเทศ

ปัจจุบันมีบริษัทผลิตสินค้าและบริการของไทยได้รับตราสัญลักษณ์ T Mark รวม 738 บริษัท โดยมี 2 ประเภทหลัก คือ สินค้า ได้แก่ สินค้ากลุ่มอาหาร อุตสาหกรรมหนัก ไลฟ์สไตล์ แฟชั่น สินค้าทั่วไป และธุรกิจบริการ ได้แก่ กลุ่มส่งเสริมสุขภาพ การศึกษานานาชาติ และธุรกิจบริการรักษาพยาบาล
อัศวิน เตชะเจริญวิกุล ประธานเจ้าหน้าที่บริหารและกรรมการผู้จัดการใหญ่ บริษัท บิ๊กซี ซูเปอร์เซ็นเตอร์ จำกัด (มหาชน) ในกลุ่มบริษัทบีเจซี กล่าวว่า  บิ๊กซีเดินหน้าตามนโยบาย ”ห้างคนไทย หัวใจคือลูกค้า”  ในการดำเนินโครงการนี้ บิ๊กซีฯ ร่วมสนับสนุนพื้นที่ติดตั้งสื่อประชาสัมพันธ์ภายในบิ๊กซี ซูเปอร์เซ็นเตอร์ และมินิบิ๊กซีทุกสาขาทั่วประเทศ เพื่อประชาสัมพันธ์ให้ลูกค้ารู้จักตราสัญลักษณ์ T Mark มองหาและเลือกซื้อสินค้าที่ได้รับตรา T Mark ได้สะดวกมากยิ่งขึ้น

“การร่วมโครงการนี้สอดคล้องกับหลักการดำเนินธุรกิจของบริษัทฯ ที่มุ่งมั่นให้บริการลูกค้าด้วยสินค้าคุณภาพที่ได้คัดสรรมาเป็นอย่างดี เป็นที่นิยมและมีให้เลือกหลากหลายในราคาที่คุ้มค่าเพื่อตอบสนองทุกความต้องการของลูกค้า ซึ่งบิ๊กซี ให้ความสำคัญกับสินค้าไทยที่ได้รับตราสัญลักษณ์ T Mark ซึ่งเป็นเครื่องหมายที่รับรองถึงคุณภาพมาตรฐานส่งออกและเป็นที่ยอมรับในสากลได้อย่างดีเยี่ยมซึ่งเป็นการสร้างความมั่นใจให้ลูกค้าของบิ๊กซีได้รับความสบายใจในการซื้อสินค้าทุกชิ้นที่บิ๊กซีนำมาจำหน่าย เราจึงพร้อมสนับสนุนและส่งเสริมให้สินค้าไทยที่ดีมีคุณภาพได้เป็นที่รู้จักในกลุ่มผู้บริโภคทั้งชาวไทยและต่างประเทศ”

ทั้งนี้ โครงการ “เชิญชวนช้อปสินค้าไทยคุณภาพสากลตรา T Mark กับบิ๊กซี”  ซึ่งจัดขึ้นระหว่างวันที่ 20 สิงหาคม - 20 กันยายน 2560 เปิดโอกาสให้ลูกค้าบิ๊กซีฯ เลือกซื้อสินค้า T Mark ได้อย่างจุใจมากถึง 2,500  รายการ     ณ จุดขาย ในบิ๊กซี ซูเปอร์เซ็นเตอร์ และมินิบิ๊กซี ทุกสาขาทั่วประเทศ

ปัจจุบันมีบริษัทผลิตสินค้าและบริการของไทยได้รับตราสัญลักษณ์ T Mark รวม 738 บริษัท โดยมี 2 ประเภทหลัก คือ สินค้า ได้แก่ สินค้ากลุ่มอาหาร อุตสาหกรรมหนัก ไลฟ์สไตล์ แฟชั่น สินค้าทั่วไป และธุรกิจบริการ ได้แก่ กลุ่มส่งเสริมสุขภาพ การศึกษานานาชาติ และธุรกิจบริการรักษาพยาบาล